***A 323. sorszámú Épületszobrász és műköves megnevezésű szakképesítés szakmai és vizsgakövetelménye[[1]](#footnote-1)***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 34 582 16

1.2. Szakképesítés megnevezése: Épületszobrász és műköves

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 800-1000

2. EGYÉB ADATOK

2.1. A képzés megkezdésének feltételei: -

2.1.1. Iskolai előképzettség: alapfokú iskolai végzettség vagy iskolai előképzettség hiányában

2.1.2. Bemeneti kompetenciák: a képzés megkezdhető a 3. mellékletben az Építészet szakmacsoportra meghatározott kompetenciák birtokában

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9. Az iskolai rendszerű képzésben az összefüggő szakmai gyakorlat időtartama:

2.9.1. 3 évfolyamos képzés esetén a 9. évfolyamot követően 140 óra, a 10. évfolyamot követően 140 óra;

2.9.2. 2 évfolyamos képzés esetén az első szakképzési évfolyamot követően 160 óra

3. PÁLYATÜKÖR

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|   |  A |  B |  C |
|  3.1.1. |  FEOR száma |  FEOR megnevezése |  A szakképesítéssel betölthető munkakör(ök) |
|  3.1.2. |   |   |  Épületszobrász |
|  3.1.3. |  7536 |  Kőfaragó, műköves |  Műkőkészítő |
|  3.1.4. |   |   |  Sírkőkészítő |

3.2. A szakképesítés munkaterületének rövid leírása:

Az Épületszobrász és műköves az épületek külső és belső tereinek díszítéseivel, kialakításával foglalkozik.

- Tevékenysége során előállítja a gipsz és műkő díszítőelemeket, műkő burkolatokat, műkő síremléket, műkő emlékműveket, gipsz és cement kötőanyagú rabicokat, gipszes vakolatokat, gipszkarton felületeket.

- Különböző szerelési technikákkal elhelyezi a legyártott díszítőelemeket. Részt vesz műemléki felújításokban.

- A gyártási technológiának megfelelően, a műszaki előírásokat betartva, a tervek alapján gipsz díszítőelemeket, műkő elemeket, illetve szerkezeteket készít, a beépítés helyszínén, valamint üzemben és előre gyártva.

- A munkafolyamatban szükséges műveletekhez kiválasztja, használja a szükséges kézi és gépi eszközöket, segédanyagokat, védőeszközöket, szükség szerint elvégzi karbantartásukat.

- Az előregyártással készülő termékekhez fából, műkőből, gipszből, szilikonból, műgyantából elkészíti a sablonokat, formákat.

- Kialakítja a terv szerinti felületet.

A szakképesítéssel rendelkező képes:

- az előregyártó műhely, az építés szerelési tevékenység felszerelésének és munkavédelmi követelményeinek megismerésére,

- a szakmában használatos anyagok tulajdonságait felismerni, alkalmazhatóságukat, tárolásukat, valamint a vonatkozó munka- és egészségvédelem követelményeit megismerni és alkalmazni,

- célszerszámokat - sablonokat, lehúzóléceket, citlingeket, mintázófákat, mintázógyűrűket - elkészíteni és alkalmazni,

- egyszerű alapszerkezeteket elkészíteni rabicolással, gipszkartonszerelési technikával, vakolással,

- egyszerű és bonyolult gipszhúzásokat elkészíteni előregyártással és helyszíni húzással,

- éleket, sarkokat összedolgozni, javítani, restaurálni,

- előregyártott gipsz- és műkő elemeket elhelyezni,

- az előregyártáshoz szükséges, különböző anyagú, szerkezetű gyártóformákat elkészíteni,

- előregyártással műkő öntvényeket előállítani,

- előregyártott műkő elemeket elhelyezni, felszerelni,

- műkő elemeket megdolgozni kézi és gépi eszközökkel,

- műkő elemeket felújítani kézi és gépi eszközökkel,

- síremléket készíteni, felújítani és összeállítani a helyszínen,

- egyszerű gipsz- és agyagmintákat elkészíteni,

- egyszerű műmárványt készíteni, felújítani műhely- és helyszíni körülmények között,

- régi, elavult gipsz- és műkő szerkezetek felújítására, szakszerű bontására,

- helyszíni húzásokat készíteni, javítani, ellenőrizni a munkavégzés feltételeit, helyszíni méréseket végezni,

- értelmezni a rendelkezésre álló műszaki dokumentáció tartalmát és használni az építészeti alapfogalmakat,

- alkalmazni és értelmezni a műszaki ábrázolás módszereit, értelmezni az építőipari rajzokat,

- alkalmazni a különböző szerkezetek jelölését, értelmezni a szerkezetek térbeli helyzetét, és

- értelmezni a különböző szintű dokumentációk tartalmát, és a gyakorlatban hasznosítani azokat.

3.3. Kapcsolódó szakképesítések

|  |  |  |  |
| --- | --- | --- | --- |
|   |  A |  B |  C |
|  3.3.1. |  A kapcsolódó szakképesítés, részszakképesítés, szakképesítés-ráépülés |
|  3.3.2. |  azonosító száma |  megnevezése |  a kapcsolódás módja |
|  3.3.3. |  31 582 04 |  Sírkő és műkőkészítő |  részszakképesítés |
|  3.3.4. |  35 582 04 |  Műemléki díszítőszobrász |  szakképesítés-ráépülés |
|  3.3.5. |  34 582 01 |  Ács |  azonos ágazat |
|  3.3.6. |  34 582 02 |  Bádogos |  azonos ágazat |
|  3.3.7. |  34 582 13 |  Burkoló |  azonos ágazat |
|  3.3.8. |  34 582 04 |  Festő, mázoló, tapétázó |  azonos ágazat |
|  3.3.9. |  34 582 14 |  Kőműves |  azonos ágazat |
|  3.3.10. |  34 582 10 |  Szárazépítő |  azonos ágazat |
|  3.3.11. |  34 582 15 |  Tetőfedő |  azonos ágazat |
|  3.3.12. |  34 582 11 |  Útépítő |  azonos ágazat |
|  3.3.13. |  34 582 17 |  Kőfaragó |  azonos ágazat |
|  3.3.14. |  54 582 02 |  Hídépítő és -fenntartó technikus |  azonos ágazat |
|  3.3.15. |  54 582 03 |  Magasépítő technikus |  azonos ágazat |
|  3.3.16. |  54 582 04 |  Mélyépítő technikus |  azonos ágazat |
|  3.3.17. |  54 582 05 |  Útépítő és -fenntartó technikus |  azonos ágazat |
|  3.3.18. |  54 582 06 |  Vasútépítő és -fenntartó technikus |  azonos ágazat |

4. SZAKMAI KÖVETELMÉNYEK

|  |  |  |
| --- | --- | --- |
|   |  A |  B |
|  4.1. |  A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti |
|  4.2. |  azonosító száma |  megnevezése |
|  4.3. |  10101-12 |  Építőipari közös tevékenység |
|  4.4. |  10272-12 |  Épületszobrász munkák |
|  4.5. |  10271-12 |  Műkő- és sírkőkészítő munkák |
|  4.6. |  11497-12 |  Foglalkoztatás I. |
|  4.7. |  11499-12 |  Foglalkoztatás II.  |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

5.1.1. Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.1.2. Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|   |  A |  B |  C |
|  5.2.1. |  A szakképesítés szakmai követelménymoduljainak |
|  5.2.2. |  azonosító száma |  megnevezése |  a modulzáró vizsga vizsgatevékenysége |
|  5.2.3. |  10101-12 |  Építőipari közös tevékenység |  írásbeli |
|  5.2.4. |  10272-12 |  Épületszobrász munkák |  gyakorlati |
|  5.2.5. |  10271-12 |  Műkő- és sírkőkészítő munkák |  gyakorlati |
|  5.2.6. |  11497-12 |  Foglalkoztatás I. |  írásbeli |
|  5.2.7. |  11499-12 |  Foglalkoztatás II. |  írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

*A)* A vizsgafeladat megnevezése: Formakészítés

A vizsgafeladat ismertetése: Egy 40 × 40 × 6 cm befoglaló méretű profilos pillérfedkő húzott gipszformájának elkészítése, előkészítése műkőöntésre.

A vizsgafeladat időtartama: 180 perc

A vizsgafeladat értékelési súlyaránya: 30%

*B)* A vizsgafeladat megnevezése: Műkő termék előállítása és megmunkálása

A vizsgafeladat ismertetése: Műkő termék formába öntése a vizsga helyszínén elkészített forma felhasználásával, felületbesimítással. Kész, nyers műkő termék csiszolása, tömítése.

A vizsgafeladat időtartama: 240 perc

A vizsgafeladat értékelési súlyaránya: 25%

5.3.2. Központi írásbeli vizsgatevékenység

A vizsgafeladat megnevezése: Kőfaragó és műkőipari ismeretek

A vizsgafeladat ismertetése: Az írásbeli vizsgafeladat központilag összeállított vizsgakérdései a 4. Szakmai követelmények fejezetben megadott modulokhoz tartozó témaköröket tartalmazzák.

A vizsgafeladat időtartama: 180 perc

A vizsgafeladat értékelési súlyaránya: 15%

5.3.3. Szóbeli vizsgatevékenység

A vizsgafeladat megnevezése: Kőfaragó és műkőipari szakmai ismeretek

A vizsgafeladat ismertetése: A szóbeli vizsgafeladat központilag összeállított vizsgakérdései a 4. Szakmai követelmények fejezetben megadott modulokhoz tartozó témaköröket tartalmazzák.

A vizsgafeladat időtartama: 30 perc, ebből a felkészülési idő 15 perc

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A gyakorlati vizsgán a felkészülés során használt tankönyvek és segédletek, jegyzetek használhatóak. A vizsgázó saját kéziszerszámait használhatja, ha azok a munkavédelmi feltételeknek megfelelnek.

A szakképesítéssel kapcsolatos előírások az állami szakképzési és felnőttképzési szerv honlapján érhetők el a Vizsgák menüpontban.

5.5. A szakmai vizsga értékelésének a szakmai vizsgaszabályzattól eltérő szempontjai: -

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|   |  A |
|  6.1. |  A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék |
|  6.2. |  Diagnosztikai eszközök, berendezések, műszerek |
|  6.3. |  Kéziszerszámok |
|  6.4. |  Díszítőszerszámok |
|  6.5. |  Gipsz-, műkőmegmunkálási gépek |
|  6.6. |  Elektromos kisgépek |
|  6.7. |  Mérőeszközök |
|  6.8. |  Állvány, létra |
|  6.9. |  Műszaki dokumentáció |
|  6.10. |  Számítógép |
|  6.11. |  Szoftverek |
|  6.12. |  Nyomtató |
|  6.13. |  Egyéni és csoportos munkavédelmi eszközök, berendezések |
|  6.14. |  Anyagmozgató gépek, eszközök |

7. EGYEBEK

1. Beiktatta: 9/2018. (VIII. 21.) ITM rendelet 1. § (2), 2. melléklet 45. Hatályos: 2018. IX. 1-től. [↑](#footnote-ref-1)